Sabinet | "Afrika-Voorstellings" : Stefans Grové se Liedere en danse van Afrika as fiksies
n Tydskrif vir Geesteswetenskappe - "Afrika-Voorstellings" : Stefans Grové se Liedere en danse van Afrika as fiksies
Author Thomas Pooley1
Source : Tydskrif vir Geesteswetenskappe, Volume 53 Number 2, Jun 2013, p. 170 - 182
Keyword(s) : Africa Music series, African Inventions, Afrika Musiek-reeks, Afrikavoorstellings, Liedere en danse van Afrika, Mbira Song, Mbira-lied, Musical exoticism, Musikale eksotiek, Songs and dances of Africa and Stefans Grove
Persistent Link : https://hdl.handle.net/10520/EJC137340 Hoof verbied departement toegang tot skool | Netwerk24
’n Man is Donderdagmiddag in sy motor, in die parkeerterrein by ’n strand in Port Elizabeth, deur rowers doodgeskiet.
Sale se groeiende SA kwota maak opslae
Die Engelse klubspan die Sale Sharks het Woensdag aangekondig dat hy die dienste van die Bulle se Springbok-slot Lood de Jager vir drie jaar bekom het.
Samsung vrees slegte publisiteit oor voufoon-flater
Samsung se poging om die internet van negatiewe kommentaar oor sy mislukte voubare foon te stroop, het presies die teenoorgestelde gevolg.
Hoof verbied departement toegang tot skool
Deur Christiaan du Plessis 07 September 2018 05:36
Die hoof van ’n privaat skool in Centurion wil voortgaan om leerlinge daar te onderrig, selfs nadat die departement van onderwys haar probeer dwing het om die skool te sluit.
Susan Borchard, hoof van Centauri-privaat skool, het Donderdagoggend wetstoepassers en verteenwoordigers van die departement van onderwys probeer verhinder om die skoolterrein te betree.
“Ons is van die onderwysdepartement, jy kan ons nie keer om in te gaan nie,” het een van die verteenwoordigers aan Borchard gesê.
Die departement het die skool se bedryfsregistrasie in April teruggetrek.
Wetstoepassers en verteenwoordigers van die departement van onderwys staan Donderdag voor die hek van die Centauri- privaat skool in Centurion. Foto: Christiaan du Plessis
Verteenwoordigers van die departement het ’n klag van die onwettige bedryf van ’n skool by die polisie aanhangig gemaak nadat hulle toegang geweier is.
Hulle is terug na die skool waarna Borchard toe wel besluit het om die hek vir hulle oop te maak.
Sy is ingelig dat sy onmiddellik alle bedrywighede moet staak en dat ’n hofbevel gekry sal word indien sy dit nie doen nie, sê Steve Mabona, ’n woordvoerder van die departement.
Hoewel skole volgens wet by die departement geregistreer moet wees, hou Borchard vol dat sy nie die skool gaan sluit nie.
“Ons gaan nie verder ’n pad met die onderwysdepartement loop nie, dis al wat ek gaan sê,” het Borchard Donderdagmiddag gesê.
Luidens ’n verklaring van die departement van onderwys voldoen die skool nie aan die nodige vereistes van die departement nie. Die skool het onder meer onderwysers aangestel wat nie die nodige kwalifikasies het nie en het ook nie op die beleid ten opsigte van assessering en eksaminering ag geslaan nie.
Mabona het by die skool gesê daar sal kriminele klagte teen die Borchard ingedien word indien sy voortgaan om die skool te bedryf.
“Ons win ook regsadvies in om ’n hofbevel teen haar te bekom om die skool te sluit.”
Altesaam 10 leerlinge word by die Centauri- privaat skool onderrig. Sommiges het spesiale leerbehoeftes.
Volgens Mabona sal die departement toesien dat die leerlinge na ’n ander skool verskuif word.
Ouers wie se kinders oudleerlinge van die skool is, was verheug om te hoor dat die departement teen die skool opgetree het.
Karin Versteegh, wie se dogter verlede jaar in matriek in die skool was, sê haar dogter is getraumatiseer nadat sy ses maande daar skoolgegaan het.
“Die werk is glad nie op standaard nie en ons het nooit behoorlike rapporte gekry nie. My dogter moet nou haar matriekjaar herhaal omdat sy so min geleer is,” het Versteegh gesê.
Nog ’n ouer wie se kind in die skool was, Belinda Koekemoer, sê dat die skool swak onderrig gegee het. Haar kind moes sy skooljaar herhaal nadat hy uit die skool gehaal is. “Ek dink die onderwysdepartement moes lankal teen die skool opgetree het. Dit is skadelik vir ’n kind wanneer hy nie in ’n koesterende omgewing goeie onderrig kry nie.”
Ouers sluit skool weens klagtes oor skoolbusdiens
Ma en seun sterf op bed toe muur val
Mrwebi kap kommissie wat bevind hy is onbevoeg
FOTO'S: Paaie in Kaapstad gesluit weens betogings